DA Den Europæiske Unions Tidende C 79/10

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2011/C 79/06

Støtte nr.: XA 157/10

Medlemsstat: Frankrig

Region: Departementet Moselle

Støtteordningens betegnelse eller navnet på den virksomhed, der modtager individuel støtte: Aides aux investissements collectifs en CUMA (coopératives d'utilisation de matériel agricole)

Retsgrundlag: Articles L 1511-2 et L 1511-5 du code général des collectivités territoriales.

Projet de délibération du Conseil général de la Moselle.

Forventede årlige udgifter til ordningen eller det samlede individuelle støttebeløb: Maksimalt 400 000 EUR i henhold til behov og budgetmidler.

Maksimal støtteintensitet:

Landbrugere over 40 år (andel af unge landbrugere i CUMA under eller lig med 70 %) Unge landbrugere (1) (andel af unge landbrugere over eller lig med 70 %) Ugunstigt stillede områder + ZAP (beskyttede områder) 30 % 40 % Sletteområder 20 % 30 %

Støtten må ikke overskride den maksimalt tilladte støtteintensitet.

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside og med forbehold for tilhørende budgetmidler.

Ordningens eller det individuelle støtteprojekts varighed: Tre år efter Kommissionens kvittering for modtagelse (og med forbehold for tilhørende budgetmidler).

Målet med støtten: De investeringer, som denne ordning støtter, tager sigte på miljøforbedringer, og er omfattet af artikel 4, stk. 3, litra d), i Kommissionens forordning (EF) nr. 1857/2006 af 15. december 2006.

Det miljøvenlige landbrugsudstyr, der er støtteberettiget, er:

materiel til dyrkning af græs: spredemaskiner til sneglebekæmpende mikrogranulater + engharver, centrifugal- eller kornspredere + tromler, særlige spredemaskiner til gensåning eller renovering

materiel forbundet med tilførsel af organisk materiale: kompostspredere, spredere til organisk materiale, gødningsspredere, kværne til plantemateriale, gylletanke med spredningsanlæg, spredebroer til gødningsspredere, tand- og tallerkennedfældere, spredere med dyser og slæbeslanger, kompostvendere til kompostering af gødning

materiel til græsbearbejdning: slåmaskiner, vendere, høvendere, ballebindere, ballepressere, skårvendere

materiel til fodring og fremstilling af foder: valser, mobile kværne- og blandemaskiner (ikke-selvkørende)

mobilt fastgørelses- og vejeudstyr.

De støtteberettigede udgifter omfatter indkøb af nyt landbrugsudstyr. Indkøb til udskiftning af udstyr og rullende materiel såsom traktorer og sprøjter er ikke støtteberettiget.

Støtten er forbeholdt:

bedrifter, der kan betragtes som små eller mellemstore virksomheder som defineret i EU-retten (jf. bilag I til Kommissionens forordning (EF) nr. 800/2008 af 6. august 2008, EUT L 214 af 9.8.2008)

bedrifter, der er aktive inden for primærproduktion af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Berørt(e) sektor(er): Alle kooperativer af brugere af landbrugsmateriel (CUMA), der udøver deres aktivitet på departementet Moselles område, uanset hvad medlemmerne producerer.

Den støttetildelende myndigheds navn og adresse:

Monsieur le Président du Conseil général de la Moselle Direction de l'environnement et de l'aménagement du territoire Division de l'environnement et de l'espace rural (SAEN) Hôtel du département 1 rue du Pont Moreau BP 11096 57036 Metz Cedex 1 FRANCE

Websted: http://www.cg57.fr/SiteCollectionDocuments/LaMoselleEtVous/Agriculture/FichesUE/Reduction_des_couts_de_mecanisation_CUMA.pdf

Andre oplysninger: For at sikre, at de lofter, som fællesskabsreglerne fastsætter for hver type planlagt støtteforanstaltning, overholdes, vil støtten i givet fald blive nedsat med et beløb svarende til støtte fra andre offentlige finansieringskilder.

Støtten er forbeholdt kooperativer (CUMA), der ikke har modtaget lignende støtte i de fem forudgående år, og dem, som har afsluttet tidligere dossierer.

Støtte nr.: XA 158/10

Medlemsstat: Frankrig

Region: Departementet Moselle

Støtteordningens betegnelse eller navnet på den virksomhed, der modtager individuel støtte: Aide au remplacement (assistance technique).

Retsgrundlag: Articles L 1511-2 og L 1511-5 i code général des collectivités territoriales.

Projet de délibération du Conseil général de la Moselle.

Forventede årlige udgifter til ordningen eller det samlede individuelle støttebeløb: Maksimalt 40 000 EUR i henhold til behov og budgetmidler.

Maksimal støtteintensitet: En fast sats på højst 12 % af maksimalt 145 EUR pr. dag og 910 EUR pr. støttemodtager om året, idet støtten højst må ydes for 14 dage.

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside og med forbehold for de tilhørende budgetmidler.

Ordningens eller det individuelle støtteprojekts varighed: Tre år efter Kommissionens kvittering for modtagelsen (forudsat at der er tilstrækkelige budgetmidler).

Målet med støtten: Målet med ordningen er at yde tilskud til lejlighedsvise udgifter til vikarer (ekskl. de vikarudgifter, der kan ydes skattefradrag for) for landbrugere i forbindelse med sygdom, ulykker eller barselsorlov.

Støtten vil i overensstemmelse med artikel 15, stk. 3, i forordning (EF) nr. 1857/2006 blive ydet i form af subsidierede tjenesteydelser og omfatter ikke direkte betaling af penge til producenterne. Samtlige betingelser i artikel 15 vil blive overholdt.

Støtten er desuden forbeholdt:

bedrifter, der kan betragtes som små eller mellemstore virksomheder som defineret i EU-retten, jf. bilag I til Kommissionens forordning (EF) nr. 800/2008 af 6. august 2008 (EUT L 214 af 9.8.2008)

bedrifter, der er aktive inden for primærproduktionen af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Berørt(e) sektor(er): Alle landbrugsbedrifter (landbrugere eller sammenslutninger heraf), som udøver deres erhverv i departementet Moselle.

Den støttetildelende myndigheds navn og adresse:

Monsieur le Président du Conseil général de la Moselle Direction de l'environnement et de l'aménagement du territoire Division de l'environnement et de l'espace rural (SAEN) Hôtel du département 1 rue du Pont Moreau BP 11096 57036 Metz Cedex 1 FRANCE

Websted: http://www.cg57.fr/SiteCollectionDocuments/LaMoselleEtVous/Agriculture/FichesUE/aide_au_remplacement_AT.pdf

Andre oplysninger: Støttens størrelse kan reduceres, hvis andre offentlige finansieringskilder yder støtte.

Støtte nr.: XA 159/10

Medlemsstat: Frankrig

Region: Departementet Moselle

Støtteordningens betegnelse eller navnet på den virksomhed, der modtager individuel støtte: Programme de génomique, bio-informatique et audit de reproduction.

Retsgrundlag: Articles L 1511-2 og L 1511-5 i code général des collectivités territoriales.

Projet de délibération du Conseil général de la Moselle.

Forventede årlige udgifter til ordningen eller det samlede individuelle støttebeløb: Maksimalt 125 000 EUR om året efter behov og budgetmidler.

Maksimal støtteintensitet: Genotype:

40 % af omkostningerne med et loft på 30 EUR for blodprøver

40 % af omkostningerne med et loft på 71 EUR for analyse og fortolkning af resultater.

Audit og overvågning af avlsarbejde:

audit: 80 % af omkostningerne (100 % for unge landbrugere), idet der højst kan ydes 270 EUR om dagen i 80 dage til teknisk bistand fra »Eleveurs Mosellans«

overvågningsudstyr: 40 % af omkostningerne, idet de støtteberettigede investeringer højst må beløbe sig til 5 000 EUR pr. bedrift.

Støttebeløbet må ikke overstige satserne for offentlig støtte, dvs. 40 %, når det gælder investeringer, og 80 %, når det gælder udgifter til audit (100 % for unge landbrugere). Støtten ydes i form af subsidierede tjenesteydelser og kan reduceres, hvis andre offentlige finansieringskilder yder støtte.

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter offentliggør fritagelsesansøgningens registreringsnummer på sit netsted.

Ordningens eller det individuelle støtteprojekts varighed: Tre år efter Kommissionens kvittering for modtagelsen (med forbehold for budgetmidler).

Målet med støtten: Denne støtteordning falder ind under artikel 4 og artikel 15 og 16 i Kommissionens forordning (EF) nr. 1857/2006 af 15. december 2006.

Genom- og bio-informatikprogram

Dyrenes sundhed og velbefindende har afgørende betydning for husdyrbrugets forvaltning og bæredygtighed. Det er under alle omstændigheder vigtigt, at kvægavlerne kan drage fordel af de fremskridt, der er sket inden for genomikken. De nye værktøjer til evaluering af hvert dyrs ydelser bør give kvægavlerne mulighed for at opbygge en besætning af høj kvalitet og stræbe efter selvstændighed i produktion.

Audit af avlsarbejde

Auditten af avlsarbejdet har til formål at oprette et referencenet af frivillige kvægavlere, som anvender innovative metoder til at kontrollere brunst og overvåge dyrene i drægtighedsperioden. Hensigten med denne audit er, at den i forbindelse med dyresundhed skal tilskynde til anvendelsen af princippet om, at det er bedre at forebygge end at kurere, hvorved bedrifternes brug af lægemidler begrænses og deres udgifter reduceres.

Auditten udformes og gennemføres som et forsøg med henblik på overførsel af data og generel indførelse af værktøjer og procedurer afpasset efter resultaterne.

Støtten er forbeholdt bedrifter, der ikke har modtaget denne form for støtte i de seneste fem år, og som har afsluttet eventuelle tidligere sager om landbrugsstøtte fra Conseil général de la Moselle.

Støtten er forbeholdt:

bedrifter, der kan betragtes som små eller mellemstore virksomheder som defineret i EU-retten, jf. bilag I til Kommissionens forordning (EF) nr. 800/2008 af 6. august 2008 (EUT L 214 af 9.8.2008)

bedrifter, der er aktive inden for primærproduktionen af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Den støtte, der ydes i overensstemmelse med artikel 15 og 16 i forordning (EF) nr. 1857/2006, skal ydes i form af subsidierede tjenesteydelser og må ikke omfatte direkte betaling til producenterne.

Berørt(e) sektor(er): Landbrugsbedrifter (SMV), dvs. landbrugere eller sammenslutninger heraf, som udøver deres erhverv i departementet Moselle.

Den støttetildelende myndigheds navn og adresse:

Monsieur le Président du Conseil général de la Moselle Direction de l'environnement et de l'aménagement du territoire Division de l'environnement et de l'espace rural (SAEN) Service de l'agriculture et des espaces naturels Hôtel du département 1 rue du Pont Moreau BP 11096 57036 Metz Cedex 1 FRANCE

Websted: http://www.cg57.fr/SiteCollectionDocuments/LaMoselleEtVous/Agriculture/FichesUE/programme_procreation_et_audit_reproduction.pdf

Andre oplysninger: Støttens størrelse kan reduceres, hvis andre offentlige finansieringskilder yder støtte.

Støtte nr.: XA 179/10

Medlemsstat: Nederlandene

Region: Provincie Zuid-Holland (Zuid-Holland)

Støtteordningens betegnelse eller navnet på den virksomhed, der modtager individuel støtte: Steunregeling: Projectsubsidies onderhoud landschapselementen

Retsgrundlag: Algemene subsidieverordening Zuid-Holland, artikel 3, der ligger til grund for Subsidieregeling landelijk gebied, som indeholder støtteafsnittet (subsidieparagraaf) »Projectsubsidies onderhoud landschapselementen«. Dette støtteafsnit er genstand for denne anmeldelse.

De nævnte dokumenter kan ses på følgende adresser:

Subsidieregeling landelijk gebied via e-portalen: http://www.zuid-holland.nl/loket/c_content-alle_subsidieregelingen.htm

Subsidieparagraaf Projectsubsidies onderhoud landschapselementen http://www.zuid-holland.nl/staten_informatie_systeem/Provinciale_bladen/2010/opendocument.htm?llpos=210681892&llvol=-2000

Se endvidere under »Målet med støtten«.

Forventede årlige udgifter til ordningen eller det samlede individuelle støttebeløb: For 2011 fastsættes støtteloftet for denne ordning til 116 108 EUR. Der fastsættes årligt et nyt støtteloft.

Maksimal støtteintensitet: Støtten udgør maksimalt 100 % af de støtteberettigede udgifter, hvoraf der i overensstemmelse med artikel 5, stk. 2, i forordning (EF) nr. 1857/2006 højst kan ydes 10 000 EUR om året til støttemodtageren. I henhold til artikel 5, stk. 2, er støtteintensiteten 100 %, og den kan rent faktisk være over 10 000 EUR, men kompensationen for det arbejde, som er udført af landbrugeren, kan højst udgøre 10 000 EUR om året. Der kan således ydes støtte til såvel bevarelse af traditionelle landskaber og bygninger (100 %) som til det udførte arbejde (op til 10 000 EUR om året).

Gennemførelsesdato: 13. oktober 2010, under den forudsætning, at ordningen træder i kraft på dagen efter offentliggørelsen i provinsens officielle tidende. Ordningen træder først i kraft, når de kortfattede oplysninger er offentliggjort på Europa-Kommissionens websted.

Ordningens eller det individuelle støtteprojekts varighed: De pågældende bestemmelser gælder på ubestemt tid (jf. bilaget til anmeldelsen). Budgettet herfor fastsættes imidlertid årligt af provinsrådet. For fuldstændighedens skyld: varigheden af en individuel støtte i henhold til denne ordning er seks år regnet fra tidspunktet for støttebeslutningen.

Der kan årligt indsendes ansøgninger vedrørende ordningen. Næste gang er fra den 16. november 2010 til og med den 15. januar 2011.

Målet med støtten: At sikre bevarelse af eksisterende landskabselementer, som er typiske for Zuid-Holland.

De støtteberettigede aktiviteter er angivet i naturforvaltningsplanen (Natuurbeheerplan) og kapitel 4 i indekset for natur og landskab (Index Natuur en Landschap), som er baseret herpå. Se følgende link — dokumenterne befinder sig i dokumentvinduet: http://www.zuid-holland.nl/overzicht_alle_themas/thema_bodem_landelijkgebied/content_natuur/natuurbeheer.htm

De støtteberettigede omkostninger er fastsat i Tarievenbesluit (beslutning om takster), som kan ses i bilaget til anmeldelsen under Documenten : »tekst publicatie provinciaal blad openstelling.doc«.

Der ydes ikke støtte til aktiviteter inden for rammerne af artikel 5, stk. 3, i forordningen.

Berørt(e) sektor(er): Landbrug, gældende for små og mellemstore landbrug, der beskæftiger sig med primærproduktion af landbrugsprodukter.

Den støttetildelende myndigheds navn og adresse:

Provincie Zuid-Holland Postbus 90602 2509 LP Den Haag NEDERLAND

Websted: http://www.zuidholand.nl/staten_informatie_systeem/Provinciale_bladen/2010/opendocument.htm?llpos=210681892&llvol=-2000

Andre oplysninger: —

Støtte nr.: XA 181/10

Medlemsstat: Danmark

Region: —

Støtteordningens betegnelse eller navnet på den virksomhed, der modtager individuel støtte: Vækstkaution.

Retsgrundlag: Lovbekendtgørelse nr. 549 af den 1. juli 2002 (med ændringer), bekendtgørelse nr. 1013 af den 17. august 2007, samt ændringsbekendtgørelse nr. 237 af den 17. marts 2010, samt Finansudvalgets bevilling.

Forventede årlige udgifter til ordningen eller det samlede individuelle støttebeløb: Støtteordning i form af garantier. De maksimale udgifter til ordningen er 300 mio DKK. Ordningen gælder såvel de primære som alle andre erhverv, og de anførte udgifter er udgifterne til den samlede ordning. Garantierne dækker maksimalt 75 % af lånebeløb pr virksomhed på op til 10 mio DKK. Beregningen af subventionsækvivalenten i garantiordningen er anmeldt til og godkendt af EU-Kommissionen i henhold til N 682/09.

Maksimal støtteintensitet:

Gennemsnitlig støtteintensitet: 15,23 % af garantien

Maksimale støtteintensitet: 19,02 % af garantien

Gennemførelsesdato: Dagen efter Europa-Kommissionens publikation af de kortfattede oplysninger på internettet.

Ordningens eller det individuelle støtteprojekts varighed: Frem til den 31. december 2010.

Målet med støtten: Artikel 4.

Berørt(e) sektor(er): Landbrug, gartneri, frugtavl — ingen særlige begrænsninger i forhold til karakteren af produktionen.

Den støttetildelende myndigheds navn og adresse:

Vækstfonden Strandvejen 104 A 2900 Hellerup DANMARK

Websted:

http://www.vf.dk/OmVaekstfonden/~/media/Files/Bekendtgoerelsen%20%20%20Retsinformation.ashx

http://www.vf.dk/OmVaekstfonden/~/media/Files/underskrevne%20bekendtgoerelse.ashx

http://www.vf.dk/OmVaekstfonden/~/media/Files/Lov%20nr%20549%20af%20den%202%20juli%202002%20%20m%20som%20aendret%20%20tom%202009.ashx

http://www.vf.dk/OmVaekstfonden/~/media/Files/Aktstykke.ashx

Andre oplysninger: —

(1) Den større støtteintensitet for unge landbrugere, der nævnes i artikel 2, stk. 11, i landbrugsfritagelsesforordningen, er forbeholdt de investeringer, som unge landbrugere foretager inden for fem år efter, at de har etableret sig.